VATROGASNA ZAJEDNICA OPĆINE

 VISOKO

 VISOKO 20

 42224 VISOKO

Broj: 1/2021

13.prosinac, 2021.

Na temelju članka 15. Pravilnika o postupku izbora gradskog, područnog odnosno općinskog vatrogasnog zapovjednika i zamjenika gradskog, područnog odnosno općinskog vatrogasnog zapovjednika (NN br. 39/21) i članka 26. Zakona o vatrogastvu (NN br. 125/19), Predsjedništvo Vatrogasne zajednice općine Visoko raspisuje:

**JAVNI POZIV**

**za izbor i imenovanje općinskog vatrogasnog zapovjednika i**

**zamjenika općinskog vatrogasnog zapovjednika**

**– dobrovoljno obavljanje na mandat od 5 godina**

Sukladno članku 51. Zakona o vatrogastvu (NN br. 125/19) kandidat treba ispunjavati niže navede uvjete:

1. Najmanje srednja stručna sprema
2. Zvanje vatrogasnog časnika
3. Najmanje 3 godine iskustva na poslovima vatrogasca s posebnim ovlastima i odgovornostima

Sukladno članku 41. stavak 1. točka 4. i 5. Zakona o vatrogastvu (NN br. 125/19) kandidati moraju ispunjavati sljedeće uvjete:

1. Da nije kažnjavan/a za kaznena djela protiv života i tijela (glava X.), kaznena djela protiv opće sigurnosti (glava XXI.), kaznena djela protiv imovine (glava XXIII.) i kaznena djela protiv službene dužnosti (glava XXVIII.), a koja su propisana Kaznenim zakonom (NN br. 125/11, 144/12, 56/15, 61/15, 101/17 i 118/18)
2. Da nije kažnjavan/a za kaznena djela protiv života i tijela (glava X.), kaznena djela protiv opće sigurnosti ljudi i imovine (glava XX.) i kaznena djela protiv službene dužnosti (glava XXV.), a koja su propisana Kaznenim zakonom (NN br. 110/91, 27/98 – ispravak, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12.)

Ostali uvjeti koje kandidati moraju ispunjavati:

1. Imaju prebivalište na području Općine Visoko
2. Dolaze iz redova članica VZO Visoko
3. Vozačka dozvola B kategorije

Uz pismenu prijavu koja treba biti vlastoručno potpisana treba priložiti presliku sljedećih dokumenata:

1. Diploma o stečenoj stručnoj spremi
2. Uvjerenje o osposobljenosti (zvanje) u vatrogastvu
3. Uvjerenje o položenom stručnom ispitu za vatrogasce s posebnim ovlastima i odgovornostima
4. Uvjerenje o zdravstvenoj sposobnosti
5. Potvrda o neprekinutom obavljanju poslova vatrogasca s posebnim ovlastima i odgovornostima u trajanju od najmanje 3 prethodne godine.

Svi dostavljeni podaci kandidata obrađivat će se samo u svrhu provedbe ovog javnog poziva. Javni poziv bit će poslan na službene e-mail adrese vatrogasnih društava članica VZO Visoko te objavljen na internetskim stranicama Hrvatske vatrogasne zajednice. Odabrani kandidat prije dostave prijedloga za imenovanje općinskom načelniku će trebati predočiti originale traženih dokumenata.

Prijave na javni poziv uz obaveznu dokumentaciju dostavljaju se osobno ili putem pošte do 22.12. 2021. godine na adresu:

Vatrogasna zajednica općine Visoko

Visoko 20

42 224 Visoko

(uz naznaku) „Javni poziv - za općinskog vatrogasnog zapovjednika“ ili

„Javni poziv - za zamjenika općinskog vatrogasnog zapovjednika“

Prijave s nepotpunom dokumentacijom neće se razmatrati.

O rezultatima natječaja kandidati će biti pismeno obaviješteni u roku 3 dana od dana isteka roka za podnošenje prijava.

*PREDSJEDNIK VZO VISOKO:*

*Miroslav Geček*